
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 118 
Τροποποίηση του π.δ. 85/2012 (Α' 141) -Ίδρυση Υπουργεί¬ 
ου Υποδομών, Μεταφορών και Δικτύων και Υπουργεί¬ 
ου Πολιτισμού και Αθλητισμού και μετονομασία των 
Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 4 του ν. 1558/1985 «Κυβέρνηση 
και Κυβερνητικά Όργανα» (Α' 137), β) του π.δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α' 141), όπως τροποποιήθηκε και 
ισχύει, γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (π.δ. 63/2005, 
Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την αριθμ. 178/2013 γνωμοδότηση του Συμβουλί¬ 
ου της Επικράτειας, με πρόταση του Πρωθυπουργού, 
αποφασίζουμε: 

Άρθρο 1 

Ίδρυση Υπουργείου Υποδομών, Μεταφορών 
και Δικτύων - Μετονομασία του Υπουργείου 
Ανάπτυξης, Ανταγωνιστικότητας, 
Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας 

Το άρθρο 1 του π.δ. 85/2012 (Α'141) όπως αυτό τροπο¬ 
ποιήθηκε και ισχύει, αντικαθίσταται ως εξής: 

«Άρθρο 1 

Ίδρυση Υπουργείου Υποδομών, Μεταφορών και Δικτύ¬ 
ων και μετονομασία του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας. 

1. Ιδρύεται Υπουργείο Υποδομών, Μεταφορών και Δι¬ 
κτύων. Το Υπουργείο Ανάπτυξης, Ανταγωνιστικότητας, 


Υποδομών, Μεταφορών και Δικτύων μετονομάζεται σε 
Υπουργείο Ανάπτυξης και Ανταγωνιστικότητας. 

2. Το Υπουργείο Υποδομών, Μεταφορών και Δικτύων 
συγκροτείται από τις υπηρεσίες του πρώην Υπουργείου 
Υποδομών, Μεταφορών και Δικτύων που ανήκουν στο 
μετονομαζόμενο Υπουργείο Ανάπτυξης και Ανταγωνι¬ 
στικότητας, με τις αρμοδιότητες, όργανα, θέσεις και 
προσωπικό, όπως αυτές έχουν διαμορφωθεί κατά την 
έκδοση του παρόντος, και με τους εποπτευόμενους 
από αυτό φορείς. 

3. Όλες οι λοιπές υπηρεσίες του μετονομαζόμενου 
Υπουργείου Ανάπτυξης και Ανταγωνιστικότητας, με τις 
αρμοδιότητες, όργανα, θέσεις και προσωπικό, όπως εί¬ 
ναι διαμορφωμένες κατά την έκδοση του παρόντος, 
και με τους εποπτευόμενους από αυτές φορείς, εκτός 
από τις υπηρεσίες και τους εποπτευόμενους φορείς 
που ανήκουν στο Υπουργείο Υποδομών, Μεταφορών 
και Δικτύων κατά τα οριζόμενα στην προηγούμενη πα¬ 
ράγραφο του παρόντος άρθρου, παραμένουν και λει¬ 
τουργούν στο μετονομαζόμενο με το παρόν, Υπουργείο 
Ανάπτυξης και Ανταγωνιστικότητας. 

4. Όπου στην κείμενη νομοθεσία αναφέρεται Υπουρ¬ 
γός αρμόδιος για θέματα που υπάγονται στο Υπουργείο 
Υποδομών, Μεταφορών και Δικτύων και για τα θέματα 
και τις αρμοδιότητες της παραγράφου 2, νοείται εφεξής 
ο Υπουργός Υποδομών, Μεταφορών και Δικτύων. 

5. Όπου στην κείμενη νομοθεσία αναφέρεται Υπουρ¬ 
γός αρμόδιος για θέματα που υπάγονται στο Υπουργείο 
Ανάπτυξης και Ανταγωνιστικότητας, με την επιφύλα¬ 
ξη της προηγούμενης παραγράφου, νοείται εφεξής ο 
Υπουργός Ανάπτυξης και Ανταγωνιστικότητας. 

6. Έως ότου συγκροτηθούν υπηρεσιακά και πειθαρχικά 
συμβούλια του Υπουργείου Υποδομών, Μεταφορών και 
Δικτύων, το προσωπικό του συνιστώμενου Υπουργείου 
και των υπηρεσιών που υπάγονται σ’ αυτό εξακολου¬ 
θεί να υπάγεται στα υπηρεσιακά συμβούλια και στα 
πειθαρχικά συμβούλια στα οποία υπάγονταν έως τη 
δημοσίευση του παρόντος. 

7. Οι δαπάνες λειτουργίας του Υπουργείου Υποδομών, 
Μεταφορών και Δικτύων βαρύνουν έως 31/12/2013 τους 
προϋπολογισμούς που έχουν εγκριθεί για το μετονομα¬ 
ζόμενο Υπουργείο Ανάπτυξης και Ανταγωνιστικότητας, 
οι πιστώσεις των οποίων μεταφέρονται στο Υπουργείο 

Υποδομών, Μεταφορών και Δικτύων, κατά το μέρος που 
αφορούν τις υπαγόμενες σε αυτό υπηρεσίες και τους 
εποπτευόμενους φορείς». 

Άρθρο 2 

Ίδρυση Υπουργείου Πολιτισμού και Αθλητισμού- 
Μετονομασία του Υπουργείου Παιδείας 

και Θρησκευμάτων, Πολιτισμού και Αθλητισμού σε 
Υπουργείο Παιδείας και Θρησκευμάτων 

Το άρθρο 3 του π.δ. 85/2012 (ΑΊ41), όπως αυτό τροπο¬ 
ποιήθηκε και ισχύει, αντικαθίσταται ως εξής: 

«Άρθρο 3 

1. Ιδρύεται Υπουργείο Πολιτισμού και Αθλητισμού. Το 
Υπουργείο Παιδείας και Θρησκευμάτων, Πολιτισμού και 
Αθλητισμού μετονομάζεται σε Υπουργείο Παιδείας και 
Θρησκευμάτων. 

2. Το Υπουργείο Πολιτισμού και Αθλητισμού συγκρο¬ 
τείται: 

α) από το σύνολο των υπηρεσιών, αρμοδιοτήτων, ορ¬ 
γάνων, θέσεων και προσωπικού που ανήκαν στο με¬ 
τονομαζόμενο Υπουργείο Παιδείας και Θρησκευμάτων 
και με τους φορείς που αυτό επόπτευε, κατά το μέρος 
που αφορά τις υπαγόμενες σ’ αυτό υπηρεσίες (πρώην 
Υπουργείο Πολιτισμού και Τουρισμού), πλην των υπηρε¬ 
σιών του κατά τις διατάξεις της παρ. 1 του άρθρου 6 του 
παρόντος τομέα Τουρισμού και των φορέων που αυτές 
επόπτευαν και των υπηρεσιών, αρμοδιοτήτων, οργά¬ 
νων, θέσεων και προσωπικού που είχαν μεταφερθεί στο 
Υπουργείο Πολιτισμού και Τουρισμού με τα π.δ. 189/2009 
(άρθρο 3) και 96/2010 (άρθρο 2 παρ. 1 ε, Α' 170). 

β) από τις διευθύνσεις: αα) Ανάπτυξης Αθλητισμού 
Ατόμων με Αναπηρία, η οποία συστάθηκε με το άρ¬ 
θρο 3 π.δ. 77/1985 (Α728), μεταφέρθηκε στο Υπουργείο 
Υγείας και Κοινωνικής Αλληλεγγύης (άρθρο 2 παρ. 1 
περ. δ' π.δ. 96/2010) και μετονομάστηκε σε Διεύθυνση 
Ανάπτυξης Αθλητισμού Ατόμων με Αναπηρία (άρθρο 
50 παρ. 2 περ. ζ' ν. 3918/2011, Α'/31), ββ) «Αθλησης για 
Όλους», η οποία συστάθηκε με το άρθρο 39 ν. 2725/1999 
(Α/121) και μεταφέρθηκε στο πρώην Υπουργείο Υγείας 
και Κοινωνικής Αλληλεγγύης (άρθρο 2 παρ. 1 περ. δ' π.δ. 
96/2010) και γγ) Υποστήριξης Άθλησης και Διατροφής, η 
οποία με το άρθρο 13 παρ. 3 (περ. ζ', η', θ') ν. 3370/2005 
(Α'/176), όπως αντικαταστάθηκε με το άρθρο 50 παρ. 
2 ν. 3918/2011 (Α/31), συστάθηκε και υπήχθη στη Γενική 
Διεύθυνση Δημόσιας Υγείας και Ποιότητας Ζωής του 
πρώην Υπουργείου Υγείας και Κοινωνικής Αλληλεγγύης. 
Οι ανωτέρω Διευθύνσεις, όπως αυτές έχουν διαμορ¬ 
φωθεί κατά την έκδοση του παρόντος, μεταφέρονται, 
με τις αρμοδιότητες, όργανα, θέσεις και το προσωπικό 
τους και με τους φορείς που αυτές επόπτευαν, από το 


πρώην Υπουργείο Υγείας και Κοινωνικής Αλληλεγγύης 
στη Γενική Γραμματεία Αθλητισμού, υπαγόμενες στη 
Γ ενική Διεύθυνση Αθλητισμού. 

3. Όλες οι λοιπές υπηρεσίες του μετονομαζόμενου 
Υπουργείου Παιδείας και Θρησκευμάτων με τις αρμο¬ 
διότητες, όργανα, θέσεις και προσωπικό, όπως είναι 
διαμορφωμένες κατά την έκδοση του παρόντος και με 
τους εποπτευόμενους από αυτές φορείς, εκτός από τις 
υπηρεσίες και τους εποπτευόμενους φορείς που ανή¬ 
κουν στο Υπουργείο Πολιτισμού και Αθλητισμού κατά τα 
οριζόμενα στην προηγούμενη παράγραφο του παρόντος 
άρθρου, παραμένουν και λειτουργούν στο μετονομαζό¬ 
μενο Υπουργείο Παιδείας και Θρησκευμάτων. 

4. Όπου στην κείμενη νομοθεσία αναφέρεται Υπουρ¬ 
γός αρμόδιος για θέματα που υπάγονται στο Υπουργείο 
Πολιτισμού και Αθλητισμού και για θέματα και αρμοδι¬ 
ότητες της παραγράφου 2 νοείται εφεξής ο Υπουργός 
Πολιτισμού και Αθλητισμού. 

5. Όπου στην κείμενη νομοθεσία αναφέρεται Υπουρ¬ 
γός αρμόδιος για θέματα που υπάγονται στο Υπουρ¬ 
γείο Παιδείας και Θρησκευμάτων, με την επιφύλαξη της 
προηγούμενης παραγράφου, νοείται εφεξής ο Υπουργός 
Παιδείας και Θρησκευμάτων. 

6. Έως ότου συγκροτηθούν υπηρεσιακά συμβούλια και 
πειθαρχικά συμβούλια του Υπουργείου Πολιτισμού και 
Αθλητισμού, το προσωπικό του ιδρυόμενου Υπουργείου 
και των υπηρεσιών που υπάγονται σ’ αυτό εξακολουθεί 
να υπάγεται στα υπηρεσιακά συμβούλια και πειθαρχικά 
συμβούλια στα οποία υπάγονταν έως τη δημοσίευση 
του παρόντος. 

7. Οι δαπάνες λειτουργίας του Υπουργείου Πολιτι¬ 
σμού και Αθλητισμού βαρύνουν έως 31/12/2013 τον προ¬ 
ϋπολογισμό που έχει εγκριθεί για το μετονομαζόμενο 
Υπουργείο Παιδείας και Θρησκευμάτων, οι πιστώσεις 
του οποίου μεταφέρονται στο Υπουργείο Πολιτισμού 
και Αθλητισμού, κατά το μέρος που αφορούν τις υπα¬ 
γόμενες σ’ αυτό υπηρεσίες και τους εποπτευόμενους 
φορείς.» 

Αρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 25 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

